Author: administrator
Last saved by: viktoria.radvanska
Company: Abyss

Predkladacia správa

Materiál predkladá vedúci Úradu vlády Slovenskej Republiky (ďalej len „vedúci úradu“) v zmysle uznesenia vlády SR č. 205/2011 bodu D.2, podľa ktorého má vedúci úradu každoročne najneskôr k 15. januáru predložiť na rokovanie vlády SR návrh na zníženie počtu administratívnych kapacít, zabezpečujúcich koordináciu horizontálnej priority Marginalizované rómske komunity, a to na základe analýzy potrieb administratívnych kapacít vykonanej splnomocnenom vlády SR pre rómske komunity a to vždy najneskôr k 31. decembru každoročne.
  Predmetom materiálu je zníženie počtu administratívnych kapacít zabezpečujúcich koordináciu horizontálnej priority Marginalizované rómske komunity na základe analýzy potrieb administratívnych kapacít.
Na základe analýzy potrieb administratívnych kapacít na koordináciu horizontálnej priority Marginalizované rómske komunity uskutočnenej v mesiacoch október a november 2011 boli identifikované ťažiskové aktivity, ktoré bude nutné vykonať do konca roku 2011 a v roku 2012. Na základe ďalších čiastkových analýz bolo možné identifikovať štátnozamestnanecké miesta, pri ktorých vznikla potreba ich prekvalifikovania resp. zrušenia. 
 
Na základe vykonaných analýz bolo možné identifikovať potrebný počet administratívnych kapacít pre efektívnu koordináciu HP MRK na OK HP MRK. Celkovo na rok 2012 je navrhované zníženie  pracovných pozícií pre OK HP MRK zo súčasných 28 na 20 pracovných pozícií. 
 
Súčasťou materiálu sú prílohy:
•         príloha č. 1 - Zoznam súčasných pracovných pozícií na OK HP MRK a návrh na zníženie počtu administratívnych kapacít na OK HP MRK k 31.marcu 2012;
•         príloha č.2 – Znížený počet administratívnych kapacít na OK HP MRK k 01.aprílu 2012;
•         príloha č.3 - Prehľad úspešnosti ŽoNFP v procese výkonu formálnej kontroly a aplikácie odborných a hodnotiacich kritérií na jednotlivých operačných programoch
 
Materiál prešiel skráteným interným pripomienkovým konaním a skráteným medzirezortným pripomienkovým konaním. Skrátené pripomienkové konanie je zdôvodnené dodržaním záväzkov k Európskej únii.
Predložený materiál nemá environmentálny vplyv, ani vplyv na podnikateľské prostredie. V zmysle doložky vplyvov nemá vplyv ani na iné oblasti.